محمد المبارك اللاعب الدولي المغربي فيصل فجر اختار يبدل الستيل ديال شعرو وزاد نجمة خضرا. اللوك الجديد ديال فصيل فجر خلى العديد من نشطاء موقع الفايس بوك يطلعوها عليه. وكتب أحد النشطاء: عاد عرفت أديداس علاش دارو توني بسيط لأنه عارفين اللعابة ديالنا غادي يلعبو على الشعر بالستيلات والألوان.. عاجباني لومبيونس ديال المنتخب. وشي وحدين مشاو بعيد قالو باللي ملي صبغ شعر ما غيلعبش مزيان ومن بينهم تعليق قال: منتخب مغرور ما غاديش يمشي بعيد. وكاين اللي دافع على اللاعب والزملاء ديالو وقال في الرد ديالو على اللي ما عجبتهومش النجمة علاش زعما غادي ثقل عليهم النجمة الكرة اللي عندو عندو يتقاتل في التيران يدير حتى les extensions.